Video: Ek moes tot 40 wag om uit te vind …Dustin Hadley en sy vrou Jenna (Foto: Dustin Hadley/Facebook) Het jy al ooit gewonder of die “handige wenke” wat mens op sosiale media sien regtig werk? Dustin Hadley, ŉ sosialemediagebruiker van Kentucky in die VSA, probeer op sy kanaal die wenke waarop hy afkom en deel die resultaat met sy volgelinge. Van hoe om ŉ eier maklik te breek, hoe om ŉ eier af te dop, hoe om ŉ gekookte aartappel maklik te skil, hoe om ŉ lemoen te skil, tot selfs hoe om ŉ paslaken op te vou of ŉ das te knoop … en nog vele meer huishoudelike wenke. Dustin staan bekend as “That 40 year guy” omdat hy sy video’s met ŉ wenk – wat hy iewers gesien het – begin en dan sê: “Wil jy vir my sê ek het 40 jaar lank iets gedoen waar ek eerder hierdie kon probeer? Daar is nie ŉ manier nie.” Hy toets dan die sogenaamde wenk en laat weet sy volgelinge of dit werk of nie. As jy dus al ooit oor sommige van die “wenke” op sosiale media gewonder het, dan kan jy bloot net vir Dustin op sy Instagram, Facebook, YouTube of TikTok-kanale volg. A post shared by Dustin Hadley (@that40yearguy) A post shared by Dustin Hadley (@that40yearguy) A post shared by Dustin Hadley (@that40yearguy) A post shared by Dustin Hadley (@that40yearguy)